CELEX: 62012CN0371
Language: sl
Date: 2012-08-03 00:00:00
Title: Zadeva C-371/12: Predlog za sprejetje predhodne odločbe, ki ga je vložilo Tribunale di Tivoli (Italija) 3. avgusta 2012 – Enrico Petillo in Carlo Petillo proti Unipolu

29.9.2012   
            
            
               SL
            
            
               Uradni list Evropske unije
            
            
               C 295/24
            
         Predlog za sprejetje predhodne odločbe, ki ga je vložilo Tribunale di Tivoli (Italija) 3. avgusta 2012 – Enrico Petillo in Carlo Petillo proti Unipolu
   (Zadeva C-371/12)
   2012/C 295/44
   Jezik postopka: italijanščina
   
      Predložitveno sodišče
   
   Tribunale di Tivoli
   
      Stranke v postopku v glavni stvari
   
   
      Tožeči stranki: Enrico Petillo, Carlo Petillo
   
      Tožena stranka: Unipol
   
      Vprašanje za predhodno odločanje
   
   Ali lahko nacionalna zakonodaja države članice ob upoštevanju direktiv 72/166/EGS (1), 84/5/EGS (2), 90/232/EGS (3) in 2009/103/ES (4), ki urejajo obvezno zavarovanje za civilno odgovornost pri uporabi motornih vozil, z obveznim zakonsko določenim izračunom izključno škode, ki je nastala v prometnih nesrečah, določi dejansko omejitev (pri izračunu) odgovornosti za nepremoženjsko škodo, za katero se bremenijo subjekti (zavarovalnice), ki jih navedene direktive zavezujejo k zagotavljanju obveznega zavarovanja za škodo, ki nastane pri uporabi motornih vozil?
   
      (1)  Direktiva Sveta z dne 24. aprila 1972 o približevanju zakonodaje držav članic o zavarovanju civilne odgovornosti pri uporabi motornih vozil in o izvajanju obveznosti zavarovanja takšne odgovornosti, UL, posebna izdaja v slovenščini, poglavje 6, zvezek 1, str. 10.
   
      (2)  Druga direktiva Sveta z dne 30. decembra 1983 o približevanju zakonodaje držav članic o zavarovanju civilne odgovornosti pri uporabi motornih vozil, UL, posebna izdaja v slovenščini, poglavje 6, zvezek 7, str. 3.
   
      (3)  Tretja Direktiva Sveta z dne 14. maja 1990 o približevanju zakonodaje držav članic o zavarovanju civilne odgovornosti pri uporabi motornih vozil, UL, posebna izdaja v slovenščini, poglavje 6, zvezek 1, str. 249.
   
      (4)  Direktiva 2009/103/ES Evropskega parlamenta in Sveta z dne 16. septembra 2009 o zavarovanju civilne odgovornosti pri uporabi motornih vozil in o izvajanju obveznosti zavarovanja takšne odgovornosti, UL L 263, str. 11.